সীমান্ত চুক্তি অনুমোদনে উদ্যোগ নিবে ভারত: মনমোহন | 24bdtimes
| August 4, 2020 , 14:03:28 PM | 14 Zulhijjah, 1441 Hijri বাংলা না দেখা গেলে
14:03:28 PM
জানুয়ারী ১৮, ২০১৪ ১০:২৫ অপরাহ্ন
আন্তর্জাতিক ডেস্ক, টোয়েন্টিফোর বিডিটাইমস ডটকম:- ভারতের প্রধানমন্ত্রী মনমোহন সিং বলেছেন, আসন্ন রাজ্যসভার অধিবেশনে বাংলাদেশের সংগে স্বাক্ষরিত সীমান্ত চুক্তি অনুমোদের জন্য সংবিধান সংশোধনী বিল পাসের উদ্যোগ নেয়া হবে। শনিবার সফররত বাণিজ্যমন্ত্রী তোফায়েল আহমেদ ভারতের প্রধানমন্ত্রীর সংগে তার সরকারী বাসভননে সৌজন্য সাক্ষাত করলে তিনি একথা বলেন।
১৯৭৪ সালে তৎকালীন বাংলাদেশের প্রধানমন্ত্রী শেখ মুজিবুর রহমান এবং ভারতের প্রধানমন্ত্রী শ্রীমতি ইন্দিরা গান্ধীর মধ্যে এই চুক্তি স্বাক্ষরিত হয়। রাজ্যসভার গত অধিবেশনে বিলটি উত্থাপন করা হয়। ২০১১ সালে বাংলাদেশ সফরকালে ভারতের প্রধানমন্ত্রী মনমোহন সিং এবং বাংলাদেশের প্রধানমন্ত্রী শেখ হাসিনা এব্যাপারে একটি সমাঝোতা স্বারক স্বাক্ষর করেন।
বাণিজ্যমন্ত্রী তোফায়েল আহমেদ বলেন, এ অঞ্চলের ব্যবসা বানিজ্যের উন্নয়ন, বিনিযোগ ও কানেকটিভিটি বাড়ানোসহ বিভিন্ন বিষয়ে ভারতের প্রধানমন্ত্রীর সংগে আলোচনা হয়েছে। ভারতের প্রধানমন্ত্রী দু’দেশের মধ্যে বানিজ্য প্রসারের উপর গুরুত্ব আরোপ করেছেন। এব্যাপারে তিনি কানেক্টটিভিটি বৃদ্বির উপর সবচেয়ে বেশী জোর দেন।
সাক্ষাতকালে তোফায়েল আহমেদ ভারতের প্রধানমন্ত্রী মনমোহন সিং’কে বাংলাদেশের প্রধানমন্ত্রী শেখ হাসিনার শুভেচ্ছা বার্তা পৌছে দেন। জবাবে ভারতের প্রধানমন্ত্রী নির্বাচনে জয়লাভ এবং পুনরায় প্রধানমন্ত্রীর দায়িত্ব নেয়ার জন্যে শেখ হাসিনাকে অভিনন্দন ও শুভেচ্ছা জানান।
পরে তোফায়েল আহমেদ ভারতের বানিজ্যমন্ত্রী আনন্দ শর্মার সংগে বৈঠকে মিলিত হন। আলাচনায় উভয় মন্ত্রী বাংলাদেশ ও ভারতের মধ্যে ব্যবসা বানিজ্যের ক্ষেত্রে যেসকল সমস্যা রয়েছে তা আলাপ আলোচনার মাধ্যমে দ্রুত সমাধেনের ব্যাপারে অভিন্ন মত ব্যক্ত করেন।
বৈঠকে বাংলাদেশ ও ভারতের বানিজ্য মন্ত্রণালয়ের ওয়ার্কিং গ্রপকে আরো কার্যকর করে সমস্যা চিহ্নত করণের মাধ্যমে নির্দিষ্ট সময়ের মধ্যে তা সমাধানের কথা বলা হয়। ভারতে বাংলাদেশের হাইকমিশনার তারেক এ. করিম এসময় উপস্থিত ছিলেন।
আলোচনাকালে বানজ্যিমন্ত্রী তোফায়েল আহম্মেদ বর্ডার হাটের সংখ্যা ২ থেকে বাড়িয়ে ৪টি করার প্রস্তাব দিলে ভারতের বাণিজ্যমন্ত্রী তাতে ইতিবাচক সাড়া দেন। তোফায়েল আহমেদ ভারতের বানিজ্য মন্ত্রণালয় আয়োজিত দু’দিনব্যাপী সার্ক বিজনেস লিডার্স কনক্লেভে আংশগ্রহন করার জন্যে নয়াদিল্লী আসেন।
কনক্লেভে যোগদান ছাড়াও তিনি শুক্রবার ভারতের রাষ্ট্রপতি প্রণব মুখার্জি এবং ভারতের প্রধানমন্ত্রীর নিরাপত্তা বিষয়ক উপদেষ্টার সংগে সাক্ষাত করেন। তিনি ভারতের প্রথিত যশা সাংবাদিক, বুদ্বিঝীদের সাথেও মত বিনিময় করেন।
পূর্ববর্তী বার্তা সীতাকুণ্ডে ছাত্রলীগ নেতাকে কুপিয়ে জখম
পরবর্তী বার্তা মাদ্রাসা ওয়েব সাইটের উদ্বোধন করলেন আল্লামা শফী